ตรวจแนวรบข้าวไทย รับศึกเปิดเออีซี
เหลือเวลาเพียง 13 เดือนกับอีกไม่กี่วัน จะถึง 31 ธ.ค.2558 วันเปิดตัวประชาคมเศรษฐกิจอาเซียน (AEC) อย่างเป็นทางการ วันนั้นมาถึง จะเกิดอะไรขึ้นกับชาวนา,บ้านเรามีกฎหมายห้ามนำเข้าข้าวเปลือก แต่สามารถนำเข้าข้าวสารได้ ต่อไปชาติสมาชิกอาเซียนจะสามารถส่งข้าวสารมาขายได้โดยไม่ต้องเสียภาษี ผลที่ตามมาของการเปิดเออีซี ข้าวไทยจะขายแข่งได้หรือไม่ ในเมื่อการผลิตข้าวของไทยมีต้นทุนสูงกว่า และไม่ต้องให้ใครไหนอื่นมานำเข้าพ่อค้าไทยนี่แหละจะไปซื้อข้าวราคาถูกจากประเทศเพื่อนบ้านมาขายแข่ง ตีตลาดข้าวไทยซะเอง,นายชาญพิทยา ฉิมพาลี อธิบดีกรมการข้าว ชี้ให้เห็นผลกระทบในโลกแห่งความเป็นจริงที่เกิดตามมา โดยเฉพาะข้าวขาวจะได้รับผลกระทบมากที่สุด เพราะทั้ง เวียดนาม กัมพูชา ลาว พม่า ผลิตได้ด้วยกันทั้งนั้น,ถึงข้าวขาวจะมีปัญหามาก แต่เรายังมีข้าวดีอย่างที่ชาติอื่นยังทำไม่ได้ หรือได้แต่ยังไม่มากพอที่จะมาแข่งกับเราได้ นั่นคือ ข้าวหอมมะลิ วันนี้ยังไม่มีชาติไหนในโลกทำได้เท่าเรา กัมพูชาถึงจะมีข้าวหอม แต่ผลผลิตน้อย ยังสู้เราไม่ได้ ส่วนเวียดนามที่คุยว่าทำได้แล้ว คุณภาพยังห่างจากหอมมะลิของไทยอีกมาก,นอกจากนั้นเราก็ยังมีข้าวสี ข้าวเพื่อสุขภาพอีกมาก ไม่ว่าจะเป็นข้าวหอมนิล โกเมนสุรินทร์ ข้าวหอมกระดังงา ข้าวลืมผัว ข้าวสังข์หยด และอีกหลายพันธุ์ ที่ยังไม่มีชาติไหนทำได้ ฉะนั้นต่อไปชาวนาไทยควรให้ความสนใจหันมาปลูกข้าวเหล่านี้ให้มากขึ้น และกรมการข้าวจะเข้าไปสนับสนุน,แต่การสนับสนุน นายชาญพิทยาย้ำว่า จะไม่ทำแบบเหวี่ยงแหให้ปลูกทั่วประเทศ เหมือนในอดีตอีกต่อไป เพราะทำให้มีปัญหาเรื่องล้นตลาด แต่จะสนับสนุนให้ทำแบบคอนแทรกต์ฟาร์มมิ่งและโซนนิ่งผสมกัน นั่นคือ นอกจากจะกำหนดพื้นที่เหมาะสมให้ปลูกแล้ว จะให้เอกชนเจ้าของโรงสีเข้ามาร่วมด้วย เพราะมีความถนัดเรื่องตลาด รู้ดีว่าข้าวแต่ละพันธุ์ ตลาดมีความต้องการมากแค่ไหน คุณภาพเป็นอย่างไร,จากนั้นกรมการข้าวจะเข้ามาช่วยทั้งในเรื่องหาพื้นที่ ส่งเสริมความรู้ให้ชาวนาปลูกข้าวให้ได้ตรงตามพันธุ์ มีคุณภาพตามที่ตลาดต้องการ พร้อมเฟ้นหาชาวนามาทำสัญญากับเอกชน ส่วนเรื่องราคารับซื้อข้าวเปลือก ให้ชาวนาและเอกชนเจรจาตกลงกันเอง ในราคาที่พอใจกันทั้งสองฝ่าย ซึ่งวิธีนี้นอกจากจะช่วยลดผลกระทบจากเออีซีได้แล้ว ยังจะแก้ปัญหาเรื่องปริมาณข้าวล้นตลาด ชาวนาถูกกดราคาได้ด้วย,ชาวนาที่ชินกับการปลูกข้าวขาว ถึงเวลาแล้วที่จะต้องเปลี่ยน ถ้าปลูกข้าวสีไม่ได้ ให้หันมาปลูกข้าวอินทรีย์แทน ใครที่เคยผลิตข้าวขาวคุณภาพต่ำ ข้าวเมล็ดสั้นต้องเลิก ให้หันมาปลูกข้าวเมล็ดยาว จะมีอนาคตมากกว่า สามารถนำมาทำเป็นข้าว 100% ได้ เพราะข้าวเมล็ดสั้น ข้าว 25% ประเทศเพื่อนบ้านปลูกกันทั้งนั้น หากยังขืนปลูกต่อไป มีแต่จะต้องเก็บไว้กินเอง ไม่สามารถจะนำขายแข่งได้ อธิบดีกรมการข้าวบอกเตือนไว้ล่วงหน้า ก่อนวันนั้นจะมาถึง.,ชาติชาย ศิริพัฒน์
ถึงข้าวขาวจะมีปัญหามาก แต่เรายังมีข้าวดีอย่างที่ชาติอื่นยังทำไม่ได้ หรือได้แต่ยังไม่มากพอที่จะมาแข่งกับเราได้ นั่นคือ ข้าวหอมมะลิ วันนี้ยังไม่มีชาติไหนในโลกทำได้เท่าเรา กัมพูชาถึงจะมีข้าวหอม แต่ผลผลิตน้อย ยังสู้เราไม่ได้ 
ชาติชาย ศิริพัฒน์,ข้าว,เออีซี,อาเซียน,ข้าวไทย,ชาญพิทยา ฉิมพาลี,ผลกระทบ,ปัญหา,ข้าวหอมมะลิ